ai4bharat/Pralekha huggingface dataset:
ప్రధాన మంత్రి కార్యాలయం
మిజోరమ్ ముఖ్యమంత్రి తో మాట్లాడిన ప్రధాన మంత్రి; అడవి లో మంటలు చెలరేగినందువల్ల ఏర్పడ్డ స్థితి ని గురించి అడిగి తెలుసుకొన్నారు
మిజోరమ్ ముఖ్యమంత్రి శ్రీ జోరామ్ థాంగా తో ఈ రోజున అంటే సోమవారం నాడు ప్రధాన మంత్రి శ్రీ నరేంద్ర మోదీ మాట్లాడారు; రాష్ట్రం లోని అటవీప్రాంతాల లో జ్వాల లు చెలరేగిన కారణం గా కొన్ని చోట్ల ఏర్పడ్డ స్థితి ని గురించి ప్రధాన మంత్రి వాకబు చేశారు.
‘‘ మిజోరమ్ ముఖ్యమంత్రి శ్రీ జోరామ్ థాంగా తో నేను మాట్లాడి, రాష్ట్రం లో అటవీప్రాంతాల లో అగ్ని కారణంగా కొన్ని చోట్ల ఏర్పడ్డ స్థితి ని గురించి అడిగి తెలుసుకొన్నాను. ఈ గండం నుంచి గట్టెక్కడం లో కేంద్రం వైపు నుంచి సాధ్యమైన అన్ని విధాలు గాను సాయపడుతాం అంటూ హామీ ని ఇచ్చాను. మిజోరమ్ ప్రజల సురక్షత కోసం, మిజోరమ్ ప్రజల శ్రేయం కోసం మనం అందరమూ ప్రార్థిద్దాం’’ అని శ్రీ నరేంద్ర మోదీ ఒక ట్వీట్ లో పేర్కొన్నారు.
రైల్వే మంత్రిత్వ శాఖ
పార్సిల్ రైళ్ల ద్వారా రైల్వేలకు ఆదాయం; లాక్ డౌన్ ప్రారంభం నుండి 54,292 టన్నుల సరకు రవాణా, రూ.19.77 కోట్ల ఆదాయం
2000 దాటిన పార్సిల్ రైళ్లు; 05.05.2020 వరకు 2,067 రైళ్ల రాకపోకలు, వీటిలో 1,988 రైళ్లు సమయ సారిణితో నడిచినవి
ఈ-కామర్స్, లాజిస్టిక్ కంపెనీలను రైల్వేలకు దగ్గర చేయడానికి సమావేశం నిర్వహించిన కేంద్ర రైల్వేలు, వాణిజ్య, పరిశ్రమల శాఖ మంత్రి
లాక్ డౌన్ సందర్బంగా సరఫరా గొలుసు వ్యవస్థకు తోడ్పాటు ఇచ్చేలా చిన్న పరిమాణం పార్సిళ్లలో నిత్యావసర వస్తువులను త్వరితగతిన రవాణా చేయడానికి పార్సిల్ వ్యాన్లను అందుబాటులో ఉంచిన భారతీయ రైల్వేలు
కోవిడ్-19 నేపథ్యంలో వైద్య పరికరాలు, ఆహరం వంటి అత్యవసర వస్తువులను చిన్న పార్సిళ్లగా రవాణా చేయడం చాల ముఖ్యం. ఈ ముఖ్యమైన అవసరాన్ని తీర్చడానికి ఈ-కామర్స్ కి సంబంధించిన కంపెనీలు, రాష్ట్ర ప్రభుత్వాల వంటి వినియోగదారులకు సంబంధించిన సరుకును సామూహిక రవాణా ద్వారా త్వరితగతిన గమ్యాలకు చేర్చడానికి భారతీయ రైల్వే, పార్సిల్ వ్యాన్లను అందుబాటులో పెట్టింది. సమయ సారిణితో పార్సిల్ ప్రత్యేక రైళ్లను నడపడానికి నిర్ణయించింది. దీని ద్వారా అత్యవసర వస్తువులు నిరంతరాయంగా గమ్యాలకు చేర్చే ఏర్పాటు చేసింది భారతీయ రైల్వే. జోనల్ రైల్వేలు క్రమం తప్పకుండా పార్సిల్ ప్రత్యేక రైళ్ల మార్గాలను గుర్తించి నోటిఫై చేస్తున్నాయి. ఇటువంటి రైళ్లు ఎనభై రెండు  రూట్లలో నడుస్తున్నాయి.
i) దేశంలోని ప్రధాన నగరాలు, ఢిల్లీ, ముంబై, కోల్కతా, చెన్నై, బెంగళూరు,హైదరాబాద్ మధ్య క్రమం తప్పకుండా మార్గ నిర్ధారణ.
ii) రాష్ట్ర-రాజధానులు / ముఖ్యమైన నగరాల నుండి రాష్ట్రంలోని అన్ని ప్రాంతాలకు మార్గాల అనుసంధానం.
ii) ఈశాన్య రాష్ట్రాలకు మార్గాన్ని నిర్ధారించడం.
iv) మిగులు ఉన్న ప్రాంతాలు  అధిక డిమాండ్ ఉన్న ప్రాంతాలకు పాలు, పాల ఉత్పత్తుల సరఫరా.
v) ఇతర నిత్యవసరమైన  వస్తువులను ఉత్పత్తి ప్రాంతాలనుండి ఇతర ప్రాంతాలకు సరఫరా.
ఈ-కామర్స్, లాజిస్టిక్స్ కంపెనీలను రైల్వేలకు దగ్గరగా తీసుకురావడానికి రైల్వేలు, వాణిజ్య, పరిశ్రమల మంత్రి ఇటీవల ఒక సమావేశం నిర్వహించారు.
05.05.2020 తేదీన, 66 పార్సెల్ స్పెషల్ రైళ్లు నడిచాయి, వాటిలో 65 సమయ సారిణి రైళ్లు. 1,936 టన్నుల సామగ్రిని రవాణా చేసి, రైల్వేకు 57.14 లక్షల రూపాయల ఆదాయాన్ని తెచ్చి పెట్టాయి.
05.05.2020 వరకు 2,067 రైళ్లు నడవగా, వీటిలో 1,988 రైళ్లు సమయ సారిణితో నడిచాయి. 54,292 టన్నుల సరకు రవాణా చేసి, రూ.19.77 కోట్ల ఆదాయం సముపార్జించాయి.
ప్రధాన మంత్రి కార్యాలయం
మౌలానా అబుల్ కలామ్ ఆజాద్ జయంతి నాడు ఆయన కు శ్రద్ధాంజలి ఘటించిన ప్రధాన మంత్రి
మౌలానా అబుల్ కలామ్ ఆజాద్ జయంతి నాడు ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి ఘటించారు. మౌలానా అబుల్ కలామ్ ఆజాద్ గారు ఒక మార్గదర్శకప్రాయమైనటువంటి ఆలోచనపరుడు, అంతేకాదు మేధావి కూడాను, మరి స్వాతంత్య్ర పోరాటం లో ఆయన పోషించిన పాత్ర ప్రేరణ ను కలిగించేటటువంటిది అని ప్రధాన మంత్రి అన్నారు.
ప్రధాన మంత్రి ఒక ట్వీట్ లో -
‘‘మౌలానా అబుల్ కలామ్ ఆజాద్ జయంతి సందర్భం లో ఆయన కు శ్రద్ధాంజలి ఘటిస్తున్నాను. మార్గదర్శకప్రాయం అయినటువంటి ఆలోచనపరుడు, మేధావి అయిన మౌలానా అబుల్ కలామ్ ఆజాద్ స్వాతంత్య్ర పోరాటం లో పోషించిన పాత్ర ప్రేరణదాయకం. విద్య రంగం అంటే ఆయన కు మక్కువ. సమాజం లో సోదర భావాన్ని పెంపొందించడం కోసం ఆయన కృషి చేశారు.’’ అని పేర్కొన్నారు.
హోం మంత్రిత్వ శాఖ
ఢిల్లీ విమానాశ్రయంలో మౌలిక సదుపాయాల క్రమబద్ధీకరణపై కేంద్ర హోంశాఖ కార్యదర్శి సమీక్ష
-అధికారులతో ఉన్నత స్థాయి సమావేశం నిర్వహణ
ఢిల్లీ విమానాశ్రయంలో మౌలిక సదుపాయాల క్రమబద్ధీకరణను సమీక్షించేందుకు.. ప్రధాన భాగస్వామ్య పక్షాలవారితో కేంద్ర హోంశాఖ కార్యదర్శి ఈరోజు ఉన్నత స్థాయి సమావేశాన్ని నిర్వహించారు. పౌర విమానయాన మంత్రిత్వ శాఖ కార్యదర్శి; ఎయిర్ పోర్టు అథారిటీ ఆఫ్ ఇండియా ఛైర్మన్; బీసీఏఎస్ డీజీ; బ్యూరో ఆఫ్ ఇమ్మిగ్రేషన్, ఢిల్లీ పోలీస్, డైయల్ జీఎంఆర్ మరియు వివిధ భద్రతా ఏజెన్సీలు ఈ సమావేశానికి హాజరయ్యారు. 15 డిసెంబర్ 2022న జరిగిన గత చివరి సమీక్షా సమావేశం నుండి వివిధ విషయాలలో సామర్థ్యాలను స్థిరంగా పెంచడం జరిగిందని అధికారులు ఈ సమావేశానికి తెలియజేయబడింది. ఇటీవలి కాలంలో తీసుకున్న అనేక ముఖ్యమైన చర్యలు:
i. ఎయిర్ స్లాట్ల నిశిత పర్యవేక్షణ మరియు సవరించిన షెడ్యూల్ వల్ల విమానాల బంచింగ్ సంఘటనలు తగ్గాయి.
ii. త్వరిత ఇమ్మిగ్రేషన్ను సులభతరం చేయడానికి, తగినంత సిబ్బందిని పోస్టింగ్ చేయడంతో పాటు అదనపు కౌంటర్లు కూడా పని చేస్తున్నాయి. డొమెస్టిక్ బేలో సామర్థ్యాన్ని రెట్టింపు చేయడం ద్వారా బ్యాగేజీ స్కానర్లను పెంచారు.
iii. ట్రాఫిక్ లేన్ నిర్వహణ కోసం ఢిల్లీ పోలీసులు సిబ్బంది మోహరింపును పెంచింది.
వాటాదారుల కమిటీ మూల్యాంకనం ఆధారంగా, డైయల్ జీఎంఆర్ ఇమ్మిగ్రేషన్ బే కోసం ఆధునిక లేఅవుట్ ప్లాన్ను సవరించింది. ఈ విషయాన్ని సమావేశంలో తెలియజేయబడింది. ఇమ్మిగ్రేషన్ బే చిందరవందరగా ఉండకుండా వాక్వేస్లో డాక్యుమెంటేషన్ మరియు బయోమెట్రిక్స్ బూత్ల ఏర్పాటు ప్రతిపాదనలో ఉంది. కేంద్ర హోంశాఖ కార్యదర్శి సమన్వయంతో వ్యవహరిస్తామని భాగస్వామ్య పక్షాలు హామీ ఇచ్చాయి. ఢిల్లీ విమానాశ్రయాలలో విమానాల బయలుదేరుట, రాకపోకలను క్రమబద్ధీకరించడంలో వేగాన్ని కొనసాగించాలని వాటాదారులను అభ్యర్థించారు.
ఆరోగ్య, కుటుంబ సంక్షేమ మంత్రిత్వ శాఖ
ప్రపంచ టిబి దినోత్సవం సందర్భంగా స్టెప్-అప్ టు ఎండ్ టిబి – వరల్డ్ టిబి డే సమ్మిట్ను ప్రారంభించనున్న డాక్టర్ మన్సుఖ్ మాండవియా
న్యూఢిల్లీలోని విజ్ఞాన్ భవన్లో ప్రపంచ టిబి దినోత్సవం  సందర్భంగా స్టెప్ - అప్ టు ఎండ్ టిబి- వరల్డ్ టిబి డే సదస్సును కేంద్ర ఆరోగ్య మంత్రి డాక్టర్ మన్సుఖ్ మాండవియా ప్రారంభిస్తారు. ఈ సదస్సుకు ముఖ్య అతిథిగా ఉత్తరప్రదేశ్ గవర్నర్ శ్రీమతి. ఆనందీబెన్ పటేల్ వర్చువల్గా హాజరవుతారు. 2025 నాటికి TBని నిర్మూలించడానికి భారతదేశం యొక్క వేగవంతమైన ఆవిష్కరణలు మరియు విజయాలను వెలుగులోకి తీసుకొచ్చే చర్చలకు నేతృత్వం వహిస్తారు. కేంద్ర ఆరోగ్య మరియు కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ కూడా శిఖరాగ్ర సమావేశంలో పాల్గొంటారు.
2018, మార్చి నెలలో ఢిల్లీ వేదికగా జరిగిన టీబీ సదస్సుకు గౌరవనీయులైన ప్రధాన మంత్రి శ్రీ నరేంద్ర మోదీ అధ్యక్షత వహించారు. టీబీ సంబంధిత ఎస్డీజీ లక్ష్యాలను 2030 కంటే ఐదేళ్ల ముందే.. అంటే, 2025 నాటికే భారతదేశంలో టీబీని అంతమొందించాలని ప్రధానమంత్రి పిలుపునిచ్చారు.
మార్చి 24, 2022న నిర్వహిస్తున్న స్టెప్ అప్ టు ఎండ్ వరల్డ్ టీబీ డే సదస్సు.. 2018లో నిర్వహించిన సదస్సుకు కొసాగింపు మాత్రమే కాదు.. టీబీ నిర్మూలన ప్రయాణంలో భారతదేశం ఏస్థాయిలో పురోగమించిందో అంచనా వేయనుంది. అంతేకాకుండా టీబీ నిర్మూలన విషయంలో భారతదేశ చిత్తశుద్ధిని పునరుద్ఘాటిస్తుంది. టీబీ నిర్మూలన లక్ష్యాలను చేరుకోవడానికి అవసరమైన సరైన చర్యలను సమీకరించే ప్రయత్నం చేస్తుంది. జాతీయ టీబీ నిర్మూలన కార్యక్రమం యొక్క విజయాలను, ప్రణాళికలను ఈ సదస్సు ద్వారా చాటడమే కాకుండా టీబీతోపాటు సంబంధిత అంటువ్యాధు నిర్మూలన కోసం ఓ వేదికను ఏర్పాటుచేయడానికి ఈ సదస్సు కల్పిస్తుందన్నారు. కోవిడ్ తదనంతర పరిణామాల నేపథ్యంలో టీబీ నిర్మూలన కోసం వ్యాక్సిన్ అభివృద్ధి నుంచి వివిధ విభాగాలు, మంత్రిత్వశాఖలు, రాష్ట్రాల సహకారంలో చేయాల్సిన మార్పులపై కూడా ఈ సదస్సులో చర్చిస్తారు.
టీబీ నిర్మూలనలో మెరుగైన ప్రదర్శన కనబర్చిన, లక్ష్యాలను సాధించిన రాష్ట్రాలు మరియు జిల్లాలకు ఈ సదస్సులో కేంద్ర ఆరోగ్య మంత్రి అవార్డులను అందజేస్తారు. టీబీ నిర్మూలనలో తమ ప్రయాణాన్ని, వ్యాధిని అధిగమించేందుకు చేపట్టిన చర్యలను టీబీ సూపర్ వైజర్లు తమ అనుభవాలను ఈ సదస్సు ద్వారా మిగతావారితో పంచుకుంటారు.
ఈ సదస్సులోభాగంగా ఆయా రాష్ట్రాల మంత్రులతో నిర్వహించే సమావేశానికి కేంద్ర ఆరోగ్యశాఖ మంత్రి నేతృత్వం వహిస్తారు. టీబీ నిర్మూలనలో రాష్ట్రాల అనుభవాలను పంచుకోవడంతోపాటు, రాష్ట్రాల భాగస్వామ్యాన్ని మరింత బలోపేతం చేసేందుకు.. టీబీ నిర్మూలన చర్యలను మరింత తీవ్రతరం చేసేందుకు అవసరమైన సూచనలు సలహాలు ఇస్తారు. జాతీయ టీబీ వ్యాప్తి సర్వే ఫలితాల నుంచి గుర్తించిన అంశాలపై చర్చించడంతోపాటు టీబీ నిర్మూలనకు, ఎస్డీజీ లక్ష్యాలను చేరుకునేందుకు భారతదేశ కార్యచరణపైనా ఈ సదస్సులో చర్చిస్తారు. టీబీ నిర్మూలనలో భాగస్వామ్య సంస్థలు రూపొందించిన వివిధ కార్యక్రమాల ప్రదర్శన కూడా ఈ సదస్సులో ఉంటుంది. భారతదేశ భవిష్యత్తును టీబీ రహితంగా మార్చేందుకు.. భాగస్వామ్య సంస్థలు రూపొందించిన ప్రణాళికలను సదస్సుకు హాజరైన వారికి అందజేస్తారు.
టీబీ నిర్మూలన కార్యక్రమాల అమలు కోసం మంత్రిత్వశాఖలు, రాష్ట్రాల నుంచి కమిటీలను ఎంపిక చేస్తారు. ఈ కమిటీల ద్వారా ప్రజల్లో టీబీపై అవగాహన పెంచేందుకు, చైతన్యాన్ని తీసుకొచ్చేందుకు.. చివరి వ్యక్తివరకు ఈ సమాచారం చేరవేసేందుకు ఈ సదస్సు నాయకత్వాన్ని అందిస్తుంది. అంతేకాకుండా ఎన్నికైన ప్రజాప్రతినిధులకు, అట్టడుగుస్థాయి నాయకులకు లక్ష్యాలను నిర్దేశిస్తుంది.
రెండు రోజుల పాటు జరగనున్న ఈ సదస్సులో వివిధ రాష్ట్రాలకు చెందిన ఆరోగ్య మంత్రులు, రాష్ట్ర ఆరోగ్య విభాగాల అధికారులు, భారతదేశంలో టిబి నిర్మూలన సమస్యపై పనిచేస్తున్న ఇతర కీలక భాగస్వాములు హాజరవుతారు.
ఆరోగ్య, కుటుంబ సంక్షేమ మంత్రిత్వ శాఖ
68.46 కోట్ల డోసుల మైలురాయి దాటిన భారతదేశ కొవిడ్-19 టీకా కార్యక్రమం
గత 24 గంటల్లో 71 లక్షలకు పైగా టీకాలు
97.42 శాతానికి చేరిన రికవరీ రేటు
గత 24 గంటల్లో 42,766 కొత్త కేసులు నమోదు
మొత్తం కేసుల్లో క్రియాశీల కేసులు  1.24 శాతం
వారపు పాజిటివిటీ రేటు  గత 72 రోజులుగా 3 శాతం కంటే తక్కువ
దేశంలో కొవిడ్-19 టీకా కార్యక్రమం నిన్నటితో 68 కోట్ల డోసుల మైలురాయిని దాటింది. ఈ రోజు ఉదయం 7 గంటల వరకు తాత్కాలిక సమాచారం ప్రకారం; గత 24 గంటల్లో ఇచ్చిన 71,61,760 డోసులతో కలిపి, మొత్తంగా 68.46 కోట్ల డోసులను  టీకా కార్యక్రమం అధిగమించింది. 71,39,683 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
హెచ్సీడబ్ల్యూలు
|
|
మొదటి డోసు
|
|
1,03,60,742
|
|
రెండో డోసు
|
|
84,73,611
|
|
ఎఫ్ఎల్డబ్ల్యూలు
|
|
మొదటి డోసు
|
|
1,83,29,504
|
|
రెండో డోసు
|
|
1,35,42,999
|
|
18-44 ఏళ్ల వారు
|
|
మొదటి డోసు
|
|
27,04,12,926
|
|
రెండో డోసు
|
|
3,36,97,606
|
|
45-59 ఏళ్ల వారు
|
|
మొదటి డోసు
|
|
13,60,64,549
|
|
రెండో డోసు
|
|
5,77,46,049
|
|
60 ఏళ్లు పైబడినవారు
|
|
మొదటి డోసు
|
|
8,93,79,209
|
|
రెండో డోసు
|
|
4,66,62,326
|
|
మొత్తం
|
|
68,46,69,521
దేశవ్యాప్తంగా టీకాల వేగాన్ని పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది.
గత 24 గంటల్లో 38,091 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,21,38,092కు పెరిగింది.
దేశవ్యాప్త రికవరీ రేటు 97.42 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 70వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 42,766 కొత్త కేసులు నమోదయ్యాయి.
ప్రస్తుత యాక్టివ్ కేసుల సంఖ్య 4,10,048. దేశంలోని మొత్తం పాజిటివ్ కేసుల్లో ఇది 1.24 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 17,47,47 పరీక్షలు చేశారు. దేశవ్యాప్తంగా ఇప్పటివరకు 53 కోట్లకుపైగా  పరీక్షలు నిర్వహించారు.
వారపు పాజిటివిటీ రేటు 2.62 శాతంగా ఉంది. గత 72 రోజులుగా 3 శాతం కంటే తక్కువగా నమోదవుతోంది. రోజువారీ పాజిటివిటీ రేటు 2.45 శాతంగా ఉంది. గత 90 రోజులుగా రోజువారీ పాజిటివిటీ రేటు 5 శాతం కంటే తక్కువగా నమోదవుతోంది.
సాంస్కృతిక మంత్రిత్వ శాఖ
నెహ్రూ మెమోరియల్ మ్యూజియం అండ్ లైబ్రరీ సొసైటీ పేరు ప్రైమ్ మినిస్టర్స్ మ్యూజియం అండ్ లైబ్రరీ సొసైటీగా మార్పు
నెహ్రూ మెమోరియల్ మ్యూజియం అండ్ లైబ్రరీ సొసైటీ పేరును ప్రైమ్ మినిస్టర్స్ మ్యూజియం అండ్ లైబ్రరీ సొసైటీగా మార్చుతూ నెహ్రూ మెమోరియల్ మ్యూజియం అండ్ లైబ్రరీ సొసైటీ ప్రత్యేక సర్వసభ్య సమావేశం తీర్మానం ఆమోదించింది. సొసైటీ ఉపాధ్యక్షుడుగా వ్యవహరిస్తున్న రక్షణ మంత్రి శ్రీ రాజ్నాథ్ సింగ్ ఈ ప్రత్యేక సమావేశానికి అధ్యక్షత వహించారు.
న్యూ ఢిల్లీలోని తీన్ మూర్తి ప్రాంగణంలో భారతదేశ ప్రధాన మంత్రులుగా పనిచేసిన వారి పేరిట ఒక మ్యూజియం ఏర్పాటు చేయాలని ప్రధాన మంత్రి శ్రీ నరేంద్ర మోదీ 2016లో ప్రతిపాదించారు.
25-11-2016 న జరిగిన నెహ్రూ మెమోరియల్ మ్యూజియం అండ్ లైబ్రరీ సొసైటీ ఎగ్జిక్యూటివ్ కౌన్సిల్ 162 వ సమావేశంలో తీన్ మూర్తి ఎస్టేట్లో ప్రధాన మంత్రుల మ్యూజియం నిర్మాణం చేపట్టడానికి ఆమోదం తెలిపింది. ప్రధానమంత్రి సంగ్రహాలయం పేరిట నిర్మించిన మ్యూజియంను దర్శించడానికి ప్రజలకు 2022 ఏప్రిల్ 21 నుంచి అనుమతి ఇస్తున్నారు.
ప్రస్తుతం చేపడుతున్న కార్యక్రమాలకు అనుగుణంగా మ్యూజియం పేరు ఉండాలని నెహ్రూ మెమోరియల్ మ్యూజియం అండ్ లైబ్రరీ సొసైటీ కార్యవర్గం అభిప్రాయపడింది. స్వతంత్ర భారతదేశంలో ప్రజాస్వామ్యం విలువల పరిరక్షణ కోసం సాగిన కృషి, దేశాభివృద్ధికి ప్రధానమంత్రిగా పనిచేసిన వారు అందించిన సహకారాన్ని గుర్తు చేసే విధంగా సంగ్రహాలయ రూపుదిద్దుకుంది. పూర్తిగా నవీకరించబడిన మ్యూజియం కొత్తగా నిర్మించిన భవనం లో పనిచేస్తుంది. శ్రీ జవహర్లాల్ నెహ్రూ జీవితం , దేశాభివృద్ధికి నెహ్రు అందించిన సహకారంపై సాంకేతికంగా అధునాతన ప్రదర్శనలతో ఇప్పుడు మ్యూజియంలో ప్రదర్శిస్తున్నారు. దేశ ప్రధాన మంత్రులుగా పనిచేసిన ప్రతి ఒక్కరూ దేశాభివృద్ధికి తమ వంతు సహకారం అందించారు. మన ప్రధానులు వివిధ సవాళ్లను ఎదుర్కొని దేశాన్ని ఈ విధంగా అభివృద్ధి పథంలో నడిపించారు అనే అంశాలు మ్యూజియం ద్వారా ప్రతి ఒక్కరికి అవగాహన కల్పిస్తాయి. ప్రధాన మంత్రులందరినీ గుర్తించి గౌరవించే విధంగా ఏర్పాటైన మ్యూజియం సందర్శకులకు ప్రజాస్వామ్య విలువల పట్ల గౌరవం కల్పిస్తుంది.
ఎగ్జిక్యూటివ్ కౌన్సిల్ చైర్మన్ శ్రీ నృపేంద్ర మిశ్రా పేరు మార్చాల్సిన అవసరాన్ని వివరించారు. ప్రధాన మంత్రుల మ్యూజియం ప్రజాస్వామ్య విలువలకు దేశం కట్టుబడి ఉందని తెలియజేస్తుందని అన్నారు.
సొసైటీ ఉపాధ్యక్షుడు, రక్షణ శాఖ మంత్రి, శ్రీ రాజ్నాథ్ సింగ్ పేరు మార్పు ప్రతిపాదనను స్వాగతించారు. శ్రీ జవహర్లాల్ నెహ్రూ నుంచి శ్రీ నరేంద్ర మోదీ వరకు దేశాభివృద్ధికి ప్రధాన మిత్రులందరి సహకారం వారి ప్రతిస్పందనలను మ్యూజియం ప్రదర్శిస్తుంది అని అన్నారు. వివిధ సవాళ్లు ఎదుర్కొని ప్రతి ఒక్క ప్రధాని దేశాన్ని అభివృద్ధి పధంలో నడిపించారని శ్రీ రాజ్నాథ్ సింగ్ అన్నారు. ప్రధానమంత్రిని ఒక వ్యవస్థగా శ్రీ రాజ్నాథ్ సింగ్ అభివర్ణించారు. వివిధ ప్రధాన మంత్రుల ప్రయాణాన్ని ఇంద్రధనస్సు తో పోల్చిన మంత్రి ఇంద్రధనస్సు అందాన్ని రంగులు ఎక్కువ చేస్తాయన్నారు. కొత్త పేరుతో మ్యూజియం దేశ ప్రధాన మంత్రులందరికీ గౌరవం కల్పిస్తుందన్నారు.
ఆయుష్
ఆయుర్వేదంలో కోవిడ్ -19 కోసం ప్రత్యామ్నాయ చికిత్సలు
కోవిడ్ -19కు ఆయుర్వేదంలో ప్రత్యామ్నాయ చికిత్సలకు సంబంధించి ఆయుష్ మంత్రిత్వశాఖ ఆయుష్ పరిశోధన , అభివృద్ధి కి సంబంధించి ఇంటర్ డిసిప్లినరీ ఆర్ అండ్ డి టాస్క్ ఫోర్సును ఏర్పాటు చేసింది. ప్రొఫెసర్ భూషన్ పట్వర్ధన్ అధ్యక్షతన ఈ టాస్క్ ఫోర్సు ఏర్పాటైంది. ఇందులో ఇండియన్ కౌన్సిల్ ఆఫ్ మెడికల్ రిసెర్చి , డిపార్టమెంట్ ఆఫ్ బయోటెక్నాలజీ , కౌన్సిల్ ఆఫ్ సైంటిఫిక్ అండ్ ఇండస్ట్రియల్ రిసెర్చి , ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్ , ఆయుష్ సంస్థలకు చెందిన శాస్త్రవేత్తలు ఇందులో సభ్యులుగా ఉన్నారు.
ఇంటర్ డిసిప్లినరీ ఆయుష్ పరిశోధన , అభివృద్ధి టాస్క్ఫోర్స్ రోగనిరోధక అధ్యయనాలు కోవిడ్ -19 సానుకూల కేసులలో యాడ్-ఆన్ జోక్యాల కోసం క్లినికల్ రీసెర్చ్ ప్రోటోకాల్లను రూపొందించింది . అశ్వగంధ, యష్తిమధు, గుడుచి + పిప్పాలి మరియు పాలీ హెర్బల్ ఫార్ములేషన్  లపై అధ్యయనానికి దేశంలోని ప్రతిష్ఠాత్మక సంస్థల నిపుణులతో సంప్రదిస్తుంది. టాస్క్ఫోర్సు వివిధ కౌన్సిళ్ల స్క్రీనింగ్ కమిటీల నుంచి వచ్చిన ప్రతిపాదనలను స్వీకరించి అందుబాటులోని ఆధారాల ప్రకారం ఈ ఔషధాలపై పరిశోధనలను ముమ్మరం చేస్తోంది. ఆయుష్ మంత్రిత్వశాఖ ప్రొఫెసర్ భూషణ్ పట్వర్ధన్ ఛైర్మన్గా నిపుణులతో కూడిన కోర్ గ్రూప్ను ఏర్పాటు చేసింది. కోవిడ్ -19 కు సంబంధించిన ఫార్ములేషన్లను గుర్తించాల్సిందిగా ఈ కమిటీకి సూచించడం జరిగింది. ఆయుర్వేద సూత్రాల ఆధారంగా కోవిడ్-19 చికిత్సకు పనికివచ్చే ఔషధాలను గుర్తించాల్సిందిగా సూచించడం జరిగింది. ఇందులో ఒకటి ఇమ్యునో మాడ్యులేటరీకి సంబంధించినది కాగా మరొకటి యాంటీ వైరల్ అంశాలు కలిగిన కోవిడ్ -19 నియంత్రణ ఔషధాన్ని కనుగొనడం. అలాగే కోవిడ్ అనంతర చికిత్సకు అవసరమైన ఉత్పత్తిని గుర్తించడం ఇందులో ఉ న్నాయి.
ఆయుష్ మంత్రిత్వ శాఖ , టాస్క్ ఫొర్స్ సిఫార్సుల ఆధారంగా కోవిడ్ -19 కు సంబంధించి ఆయుష్ ఔషధాలకు సంబంధించి అంతర్విభాగాల అధ్యయనాలను ప్రారంభించింది. ఆయుష్ మంత్రిత్వశాఖ కింద గల వివిధ పరిశోధన సంస్థలు, జాతీయ సంస్థలలో అలాగే దేశంలోని 141 కేంద్రాలలో 112 అధ్యయనాలు ప్రొఫిలాక్టిక్ ఇంటర్వెన్షన్లుగా ఆయుష్ ఔషధాలపై జరుగుతున్నాయి.
ఆయుష్ మంత్రిత్వశాఖ ఇప్పటికే ఆయుష్ సంజివని మొబైల్ యాప్ను రూపొందించింది. దీనిద్వారా కోవిడ్ -19 అదుపునకు ఆయుష్ సూచనలు వాటి ప్రభావం, ప్రయోజనం, ప్రజలలో ఆమోదం, వంటివాటిని పరిశీలిస్తున్నారు. ఇందుకు సంబంధించి కోటీ యాభైలక్షల మంది స్పందనలను పరిశీలిస్తున్నారు. 85.1 శాతం మంది , కోవిడ్ నిరోధంలో ఆయుష్ చర్యలు ఉపయోగపడినట్టు తెలిపారు. వీలో 89.8 శాతం మంది ఆయుష్ సూచనలు పాటించి లబ్ధిపొందినట్టు తెలిపారు.
ఆయుష్ మంత్రిత్వశాఖ కోవిడ్ -19 నియంత్రణకు సంబంధించి ఆయుర్వేద, యోగ ఆధారంగా నేషనల్ క్లినికల్ మేనేజ్మెంట్ ప్రొటోకాల్ను విడుదల చేసింది. దీనిని ఆలిండియా ఇన్స్టిట్యూట్ ఆఫ్ ఆయుర్వేద , ఢిల్లీ, ఇన్స్టిట్యూట్ ఆఫ్ పోస్ట్ గ్రాడ్యుయేట్ ట్రైనింగ్, రిసెర్చి ఇన్ ఆయుర్వేద , జామ్నగర్, నేషనల్ ఇన్స్టిట్యూట్ ఆఫ్ ఆయుర్వేద  జైపూర్, సెంట్రల్ కౌన్సిల్ ఫర్ రిసెర్చి ఇన్ ఆయుర్వేద  , సెంట్రల్ కౌన్సిల్ ఫర్ రిసెర్చి ఇన్ యోగ, నేచురోపతి  ఇతర జాతీయ పరిశోధన సంస్థల నిపుణుల కమిటీల ఏకాభిప్రాయంతో నేషనల్ టాస్క్ ఫోర్సు ఈ ప్రొటోకాల్ను విడుదల చేసింది. అలాగే ఇంటర్ డిసిప్లినరీ కమిటీల నివేదికలు, సిఫార్సులను ఇందులో పరిగణనలోకి తీసుకుని ఈ ప్రొటోకాల్స్ను ప్రకటించారు.
ఆయుర్వేద, యోగ, నేచురోపతి, యునాని, సిద్ద, హోమియోపతి శాఖ సహాయమంత్రి శ్రీ కిరణ్ రిజ్జు ఈ విషయాన్నిఈరోజు రాజ్యసభలో ఒక లిఖిత పూర్వక ప్రశ్నకు సమాధానంగా తెలిపారు.
వ్యవసాయ మంత్రిత్వ శాఖ
ఫిబ్రవరి 24న ఐకార్- ఇండియన్ అగ్రికల్చరల్ రీసెర్చ్ ఇన్స్టిట్యూట్ 61వ స్నాతకోత్సవానికి హాజరుకానున్న భారత ఉపరాష్ట్రపతి
ఐకార్-భారతీయ వ్యవసాయ పరిశోధనా సంస్థ, భారతదేశంలో వ్యవసాయ పరిశోధన విద్యలో అత్యుత్తమ ప్రతిరూపం, వ్యవసాయ పరిశోధన, విద్య విస్తరణలో పురోగతి కోసం జాతీయ వ్యవసాయ పరిశోధన వ్యవస్థకు నాయకత్వం అందిస్తోంది. ఐఏఆర్ఐ తన 61వ స్నాతకోత్సవాన్ని ఫిబ్రవరి 24, 2023న న్యూఢిల్లీలోని ఐకార్–-ఐఏఆర్ఐలో నిర్వహించబోతోంది. ఫిబ్రవరి 24, 2023న జరిగే ప్రధాన స్నాతకోత్సవ కార్యక్రమానికి భారత ఉపరాష్ట్రపతి జగదీప్ ధంఖర్ ముఖ్య అతిథిగా హాజరు కానున్నారు. కేంద్ర వ్యవసాయం రైతు సంక్షేమ శాఖ మంత్రి నరేంద్ర సింగ్ తోమర్ రాష్ట్ర మంత్రులు, వ్యవసాయం రైతు సంక్షేమ మంత్రిత్వ శాఖ , కైలాష్ చౌదరి, సు శోభా కరంద్లాజే ఈ కార్యక్రమానికి గౌరవ అతిథులుగా హాజరవుతారు. డా. హిమాన్షు పాఠక్, సెక్రటరీ, డేర్ డైరెక్టర్ జనరల్, ఐసిఎఆర్, డాక్టర్ ఎ.కె. సింగ్, వైస్ ఛాన్సలర్ డైరెక్టర్, ఐకార్-ఐఏఆర్ఐ డాక్టర్ అనుపమ సింగ్, డీన్ జాయింట్ డైరెక్టర్ , ఐకార్-ఐఏఆర్ఐ కూడా ఈ కార్యక్రమంలో పాల్గొంటారు. ఐకార్-ఐఏఆర్ఐ ప్రత్యేక ఐదు రోజుల కాన్వొకేషన్ కార్యక్రమం ఫిబ్రవరి 20 నుండి ఎంఎసీ మెరిట్ మెడల్ ప్రదర్శనలతో ప్రారంభమవుతుంది. పీహెచ్డీ ఆరు పాఠశాలల 26 విభాగాల నుండి విద్యార్థులు. ప్రతి విభాగంలోని ప్రొఫెసర్ల ప్రదర్శన ఐఏఆర్ఐ అవార్డు గ్రహీతల ఉపన్యాసాలు లాల్ బహదూర్ శాస్త్రి స్మారక ఉపన్యాసం కూడా కాన్వొకేషన్ వీక్లో భాగంగా ఉంటుంది.
కాన్వొకేషన్ రోజున, బంగ్లాదేశ్, ఈజిప్ట్, ఇథియోపియా, ఘనా, మయన్మార్, నేపాల్, నైజీరియా, వంటి విదేశీ దేశాల విద్యార్థులతో సహా 400 కంటే ఎక్కువ మంది విద్యార్థులు  తమ డిగ్రీలను అందుకుంటారు. రువాండా, సియెర్రా లియోన్, లంక టాంజానియా. ఈ సందర్భంగా ఎంపికైన ఎమ్మెస్సీకి నాబార్డ్ ప్రొఫెసర్ వీఎల్ చోప్రా గోల్డ్ మెడల్ బెస్ట్ స్టూడెంట్ ఆఫ్ ది ఇయర్ గుర్తింపును కూడా ముఖ్య అతిథి ప్రదానం చేస్తారు. పీహెచ్డీ విద్యార్థులు. ఈ కార్యక్రమంలో ప్రస్తుత మాజీ డైరెక్టర్ జనరల్, డిప్యూటీ డైరెక్టర్ జనరల్, ఐకార్ అసిస్టెంట్ డైరెక్టర్ జనరల్, మాజీ డైరెక్టర్లు ఇన్స్టిట్యూట్ డీన్లు, ప్రాజెక్ట్ డైరెక్టర్ , విభాగాల అధిపతులు ప్రొఫెసర్లు వంటి ప్రముఖుల దయతో కూడిన హాజరును చూస్తారు. ఇన్స్టిట్యూట్ యూట్యూబ్ ఛానెల్లో వర్చువల్ మోడ్ ద్వారా ఈవెంట్ ఆన్లైన్లో ప్రసారం చేయబడుతుంది.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
గాంధీ జయంతి సందర్భంగా దేశంలోని అన్ని ప్రాంతాల్లోని 1.6 లక్షల పోస్టాఫీసుల్లో పాన్-ఇండియా ప్లాంటేషన్ & క్లీనింగ్ డ్రైవ్తో తన ప్రత్యేక స్వచ్ఛతా ఉద్యమం 3.0 ప్రారంభించిన పోస్టల్ డిపార్ట్మెంట్
మహాత్మా గాంధీ 154వ జయంతి సందర్భంగా ఆయనకు నివాళిగా మరియు ప్రత్యేక ఉద్యమం 3.0 అమలు దశను ప్రారంభించడానికి భారతదేశ పోస్టల్శాఖ మొత్తం నెట్వర్క్ దేశవ్యాప్తంగా విస్తృతమైన మరియు ప్రత్యేకమైన ప్లాంటేషన్ డ్రైవ్ మరియు పరిశుభ్రత కార్యక్రమానికి చేతులు కలిపింది. హిమాచల్ ప్రదేశ్లోని హిక్కిమ్లో గల అత్యున్నత పోస్టాఫీసు నుండి జమ్మూ మరియు కాశ్మీర్లోని సుందరమైన ప్రకృతి దృశ్యాలలో బ్రాంచి కార్యాలయాల వరకు ఈ కార్యక్రమం విస్తరించింది.
డ్యూటీలో ఉన్నప్పుడు క్రాస్ బోర్డర్ షెల్లింగ్ సంఘటనలో కాలు కోల్పోయిన బ్రాంచ్ పోస్ట్మాస్టర్ ఈ గ్రీన్ మిషన్లో చురుకుగా పాల్గొన్నారు. తద్వారా అన్ని స్థాయిలలో మరియు పరిస్థితిలో ఉన్న పోస్టాఫీసు సిబ్బందిలో నిబద్ధతను హైలైట్ చేశారు. ఇండియా పోస్ట్ అనేది దేశంలోని అన్ని ప్రాంతాలలో ఉనికిని కలిగి ఉంటుంది. తద్వారా ఈ హరిత కార్యక్రమం పోస్టాఫీసు సిబ్బంది మరియు సామాజిక-పర్యావరణ అనుకూల పద్ధతులు మరియు జీవనశైలి ద్వారా ఆ పోస్టాఫీసు చుట్టు ఉన్న భౌగోళిక సమాజాలకు అవగాహన మరియు చైతన్యాన్ని పెంపొందించడంలో సహాయపడుతుంది.
'ఏక్ తారీఖ్, ఏక్ ఘంటా, ఏక్ సాథ్' పేరుతో ప్రధాన మంత్రి శ్రీ నరేంద్ర మోదీ నేతృత్వంలో నిర్వహించిన భారీ జన్ భగీదారి కార్యక్రమానికి ఈ ప్లాంటేషన్ డ్రైవ్ తోడ్పడింది. సుమారు 50,000 మంది పౌరులు భాగస్వామ్యానికి 1200 స్థానాలకు పైగా ఇండియా పోస్ట్ నాయకత్వం వహించింది. ఈ కార్యక్రమాల సందర్భంగా పౌరులు సమిష్టిగా స్వచ్ఛతా ప్రతిజ్ఞ చేశారు. పరిశుభ్రమైన మరియు పచ్చదనంతో కూడిన భారతదేశానికి తమ నిబద్ధతను పునరుద్ఘాటించారు. శ్రమదాన్ కార్యకలాపాలు సమాజ స్ఫూర్తిని జోడించాయి. ఈ చొరవ ఐక్యత మరియు పర్యావరణ స్పృహకు నిజమైన వేడుకగా మారింది.
పోస్టల్ డిపార్ట్మెంట్లో ఈ రెండు ప్రధాన సంఘటనలు ఇచ్చిన స్ఫూర్తితో అక్టోబర్ నెలలో మిగిలిన రోజుల్లో డిపార్ట్మెంట్ స్వచ్ఛత మరియు హరితహారం కార్యక్రమాలను తదుపరి స్థాయికి తీసుకెళ్లడానికి వేదిక సిద్ధమైంది. ప్రత్యేక ప్రచారం 3.0 మొత్తం ప్రభుత్వంలో పరిపాలనా సంస్కరణలు మరియు ప్రజా ఫిర్యాదుల శాఖ ఆధ్వర్యంలో అమలు చేయబడుతోంది. పోస్టల్ డిపార్ట్మెంట్ గత రెండు ప్రత్యేక ప్రచారాలలో ఉత్సాహభరితంగా సాగాయి. తద్వారా తమ ప్రయత్నానికి కట్టుబడి ఉంది.
బ్రాంచ్ పోస్ట్ మాస్టర్, సెహర్ బ్రాంచ్ పోస్ట్ ఆఫీస్, నౌషేరా సబ్ డివిజన్, రాజౌరి డివిజన్, జమ్మూ మరియు కాశ్మీర్
కేరన్ బ్రాంచ్ పోస్ట్ ఆఫీస్ బారాముల్లా, జమ్మూ మరియు కాశ్మీర్
హిక్కిం పోస్టాఫీసు, హిమాచల్ ప్రదేశ్
(Visitor Counter : 27
ఆరోగ్య, కుటుంబ సంక్షేమ మంత్రిత్వ శాఖ
హర్యానా, రాజస్థాన్, గుజరాత్, మణిపూర్ లకు ఉన్నత స్థాయి కేంద్ర బృందాలను పంపిన - కేంద్ర ప్రభుత్వం
కంటైన్మెంట్, నిఘా, పరీక్ష, సంక్రమణ నివారణ, మరియు సమర్థవంతమైన వైద్య చికిత్స నిర్వహణలకు సహాయపడనున్న - కేంద్ర బృందాలు
హర్యానా, రాజస్థాన్, గుజరాత్, మణిపూర్ రాష్ట్రాలకు, కేంద్ర ఆరోగ్య మరియు కుటుంబ సంక్షేమ మంత్రిత్వ శాఖ, ఉన్నత స్థాయి కేంద్ర బృందాలను నియమించింది. కేంద్ర పాలిత ప్రాంతమైన ఢిల్లీలో రోజువారీ కొత్త కేసుల పెరుగుదల మరియు రోజువారీ మరణాల పెరుగుదలతో, హర్యానా, రాజస్థాన్ రాష్ట్రాల్లోని ఎన్.సి.ఆర్. ప్రాంతాలలో వైరస్ వ్యాప్తి ప్రభావం ఎక్కువగా ఎక్కువగా ఉంది, ఈ ప్రాంతాల్లో కోవిడ్ పాజిటివ్ రోగుల సంఖ్య పెరుగుతోంది.
హర్యానా కు బయలుదేరిన ముగ్గురు సభ్యుల బృందానికి న్యూఢిల్లీ లోని ఎయిమ్స్ కు డైరెక్టర్ డాక్టర్ రణదీప్ గులేరియా నాయకత్వం వహిస్తున్నారు. నీతీ ఆయోగ్ ఆరోగ్య విభాగం సభ్యుడు, డాక్టర్ వి.కె.పాల్, రాజస్థాన్ జట్టుకు నాయకత్వం వహిస్తున్నారు. కాగా, గుజరాత్ జట్టుకు ఎన్.సి.డి.సి. సభ్యుడు డాక్టర్ ఎస్. కె. సింగ్ నాయకత్వం వహిస్తున్నారు. డి.హెచ్.జి.ఎస్. అదనపు డి.డి.జి. డాక్టర్ ఎల్. స్వస్తి చరణ్ మణిపూర్ జట్టుకు నాయకత్వం వహిస్తున్నారు.
అధిక సంఖ్యలో కోవిడ్ కేసులు నమోదవుతున్న జిల్లాలలో ఈ బృందాలు పర్యటిస్తాయి. వ్యాధి వ్యాప్తి నియంత్రణ, నిఘా, పరీక్ష, సంక్రమణ నివారణ వంటి నియంత్రణ చర్యలతో పాటు పాజిటివ్ కేసుల సమర్థవంతమైన వ్యాధి చికిత్స నిర్వహణను బలోపేతం చేయడానికి వీలుగా ఈ బృందాలు ఆయా రాష్ట్ర ప్రభుత్వాలు చేపడుతున్న ప్రయత్నాలకు అవసరమైన సహాయాన్ని అందిస్తాయి.
సకాలంలో రోగ నిర్ధారణకు సంబంధించిన సవాళ్లను సమర్థవంతంగా నిర్వహించడంలో కేంద్ర బృందాలు మార్గనిర్దేశం చేస్తాయి.
‘సహకార సమాఖ్య విధానం’ అనే ప్రధాన వ్యూహం కింద ‘మొత్తం ప్రభుత్వం’ మరియు ‘మొత్తం సమాజం’ అనే విధానంతో, ప్రపంచ వ్యాప్త మహమ్మారికి వ్యతిరేకంగా పోరాటానికి కేంద్ర ప్రభుత్వం నాయకత్వం వహిస్తోంది. కోవిడ్ నిర్వహణ కోసం వివిధ రాష్ట్రాలు / కేంద్ర పాలిత ప్రాంతాల ప్రభుత్వాల ప్రయత్నాలను బలోపేతం చేయడానికి కొనసాగుతున్న కృషిలో భాగంగా, కేంద్ర ప్రభుత్వం, వివిధ రాష్ట్రాలు / కేంద్ర పాలిత ప్రాంతాలను సందర్శించడానికి వీలుగా, ఎప్పటికప్పుడు, కేంద్ర బృందాలను నియమిస్తోంది. ఈ బృందాలు ఆయా రాష్ట్రాలు / కేంద్ర పాలిత ప్రాంతాలకు చెందిన సంబంధిత అధికారులతో చర్చలు జరిపి, వారు ఎదుర్కొంటున్న సవాళ్లు మరియు సమస్యలను ప్రత్యక్షంగా తెలుసుకుంటాయి. తద్వారా వారు చేపట్టిన కార్యకలాపాలను బలోపేతం చేయడానికీ, ఏవైనా అడ్డంకులు ఉంటే తొలగించడానికి ఈ బృందాలు సహాయం చేస్తాయి.
సాంఘిక న్యాయం, మరియు సాధికారత మంత్రిత్వ శాఖ
దివ్యాంగ రంగంలో సహకారంపై భారత్ - చిలీ మధ్య అవగాహన ఒప్పందంపై సంతకాలకు కేంద్ర మంత్రిమండలి ఆమోదం
ప్రధానమంత్రి శ్రీ నరేంద్ర మోదీ అధ్యక్షతన ఇవాళ సమావేశమైన కేంద్ర మంత్రిమండలి దివ్యాంగ రంగంలో సహకారంపై భారత్-చిలీ మధ్య అవగాహన ఒప్పందంపై సంతకాలకు ఆమోదం తెలిపింది. భారత ప్రభుత్వంలోని దివ్యాంగ వ్యక్తుల సాధికారత విభాగం, చిలీ ప్రభుత్వాల మధ్య దివ్యాంగ రంగంలో సంయుక్త చర్యలద్వారా రెండు దేశాల మధ్య సహకారానికి ఈ ద్వైపాక్షిక ఒప్పందం తోడ్పడుతుంది. అదే సమయంలో భారత్-చిలీ ద్వైపాక్షిక సంబంధాలను బలోపేతం చేస్తుంది.
తదనుగుణంగా దివ్యాంగ రంగంలో ముఖ్యంగా కింద పేర్కొన్న అంశాలకు సంబంధించి సహకారానికి అంగీకరిస్తూ ఆసక్తి వ్యక్తీకరణ లేఖపై సంతకాలు పూర్తయ్యాయి:
- దివ్యాంగ విధానం-సేవల ప్రదానంపై సమాచారాన్ని పంచుకోవడం.
- సమాచారం-విజ్ఞానాల ఆదానప్రదానం.
- సహాయక పరికర సాంకేతికత పరిజ్ఞానంలో సహకారం.
- దివ్యాంగ రంగంలో పరస్పర ప్రయోజన ప్రాజెక్టుల అభివృద్ధి.
- వైకల్యం ముందస్తు గుర్తింపు-నివారణ.
- నిపుణులు, విద్యావేత్తలు.. ఇతర పరిపాలన సిబ్బంది మార్పిడి.
ఈ అవగాహన ఒప్పందం అమలు వ్యయాన్ని భరించేందుకు ఒప్పంద సూత్రాలకు అనుగుణంగా ఒక యంత్రాంగం ఏర్పాటవుతుంది. నిధులు.. వనరుల లభ్యతకు తగినట్లు సంబంధిత కార్యకలాపాల ఖర్చును ప్రభుత్వాలు రెండూ పరస్పరం ప్రతి అవసరం ప్రాతిపదిన నిర్ణయిస్తాయి. ఉమ్మడి కార్యకలాపాల కోసం అంతర్జాతీయ ప్రయాణం/వసతి వ్యయాన్ని సందర్శక దేశం భరిస్తుంది. అయితే, సమావేశాల నిర్వహణ వ్యయాన్ని ఆతిథ్య దేశం భరిస్తుంది.
విస్తృత శ్రేణిగల అంశాలపై ఉమ్మడి అభిప్రాయాల ప్రాతిపదికన భారత్-చిలీల మధ్య సౌహార్ద, స్నేహపూర్వక సంబంధాలున్నాయి. ఈ నేపథ్యంలో రెండు దేశాల మధ్య దౌత్య సంబంధాలకు 2019-20లో 70 సంవత్సరాలు పూర్తయ్యాయి. అలాగే గౌరవనీయ చిలీ అధ్యక్షుడి 2005, 2009నాటి భారత సందర్శన సహా దేశాధినేతల పరస్పర పర్యటనలతో కాలక్రమంలో ద్వైపాక్షిక సంబంధాలు మరింత బలపడ్డాయి.